Diari Oficial de la Generalitat Valenciana


Sumari del DOGV 3092, del 03-10-1997 (1997/10443)

ORDRE de 1 de setembre de 1997, de la Conselleria d'Agricultura, Pesca i Alimentació, per la qual es modifica la tipificació de determinades obres classificades com a complementàries en la de 4 d'octubre de 1989, de la Conselleria d'Agricultura i Pesca, aprovadora del Pla d'Obres i Millores Territorials de la zona de concentració parcel·lària de "Huerta Vieja, Aliagares i Zurre", del terme municipal de Sinarcas.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3092

Data del DOGV
:   03-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10793


Data del document
:   01-09-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

3293 ORDRE de 1 de setembre de 1997, de la Conselleria d'Agricultura, Pesca i Alimentació, per la qual es modifica la tipificació de determinades obres classificades com a complementàries en la de 4 d'octubre de 1989, de la Conselleria d'Agricultura i Pesca, aprovadora del Pla d'Obres i Millores Territorials de la zona de concentració parcel·lària de "Huerta Vieja, Aliagares i Zurre", del terme municipal de Sinarcas. [97/X10473]
  
L'ordre esmentada, de 4 d'octubre de 1989, en l'article 2, apartat 2, classificava les obres de condicionament i millora de regadius, entre altres, com a complementàries, mereixedores d'una subvenció del 40% i una bestreta del 60% restant reintegrable en un període de 10 anys.
  
El Decret 169/1991, de 30 de setembre, del Consell de la Generalitat Valenciana, pel qual s'inclouen determinades obres d'interès general en zones desfavorides, i s'estableixen noves garanties per al reintegrament en les obres complementàries, en l'article 1, estableix que "tindran la consideració d'obres d'interès general juntament amb les definides en aquest article: les basses i dipòsits d'aigua per a reg i les instal·lacions d'aquests, les xarxes principals de reg i conduccions generals, que afecten comunitats de regants i comunitats generals d'usuaris".
  
Atès que el municipi de Sinarcas, segons la normativa comunitària (Directiva 86/466/CEE, Decisió del Consell 89/566/CEE i Directiva 75/268/CEE) es troba inclosa entre les zones desfavorides per regressió de població, amb la finalitat que els agricultors d'aquest municipi gaudisquen dels mateixos avantatges que qualsevol dels titulars d'explotacions en zones així tipificades i, fent ús de les atribucions que tinc conferides,
  
ORDENE
  
Article únic
  
Les obres de basses per a reg, xarxes principals i conduccions generals de reg queden classificades d'interès general, de conformitat amb l'article 61, apartat a), de la Llei de Reforma i Desenvolupament Agrari, i l'execució serà sufragada totalment a càrrec dels pressupostos de la Generalitat Valenciana.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València 1 de setembre de 1997
  
La consellera d'Agricultura, Pesca i Alimentació,